ഹിന്ദു സന്യാസിയെ ഉള്പ്പെടുത്തി ബിരിയാണിയുടെ പരസ്യം നിയാസ് ഹോട്ടലിനെതിരെ പ്രതിഷേധം ശക്തം ബംഗളൂരു : ഹിന്ദു സന്യാസിയെ ഉള്പ്പെടുത്തി ബിരിയാണിയുടെ പരസ്യചിത്രം പ്രചരിപ്പിച്ച ഹോട്ടലിനെതിരെ പ്രതിഷേധം ശക്തം. ബേലാഗവിയിലെ നിയാസ് ഹോട്ടലിനെതിരെയാണ് പ്രതിഷേധവുമായി ഹിന്ദു വിശ്വാസികളും, സംഘടനകളും രംഗത്ത് വന്നിരിക്കുന്നത്. മതവികാരം വ്രണപ്പെടുത്തുന്നതാണ് ഹോട്ടല് വ്യാപാരികളുടെ പ്രവൃത്തിയെന്ന് പ്രതിഷേധക്കാര് പറഞ്ഞു. സമൂഹമാദ്ധ്യമത്തിലൂടെയാണ് ഹിന്ദു സന്യാസിയെ ഉള്പ്പെടുത്തിയുള്ള പരസ്യചിത്രം ഹോട്ടല് പങ്കുവെച്ചത്. ബിരിയാണി കഴിച്ച ശേഷം ഗുരുജി എന്ന വാക്യം പരസ്യത്തില് ഉള്പ്പെടുത്തിയിരുന്നു. ഭക്തര് ഇനി ബിരിയാണി തന്നാല് മതിയെന്ന തരത്തിലുള്ള സന്ദേശവും പരസ്യത്തില് ഹോട്ടല് ഉള്പ്പെടുത്തിയിരുന്നു. പരസ്യം സമൂഹമാദ്ധ്യമത്തില് വ്യാപകമായി പ്രചരിച്ചതോടെയാണ് ഹോട്ടലിനെതിരെ ആളുകള് പ്രതിഷേധിച്ച് രംഗത്ത് എത്തിയത്. ഹിന്ദു സംസ്കാരത്തെയും, സന്യാസിമാരെയും ഹോട്ടല് അപമാനിച്ചുവെന്ന് ഹിന്ദു സംഘടനകള് പറഞ്ഞു. സംഭവത്തില് സംഘടനകള് പോലീസില് പരാതി നല്കിയിട്ടുണ്ടെന്നാണ് റിപ്പോര്ട്ടുകള്.